**איוון רקיטיץ'** (בקרואטית: **Ivan Rakitić**; נולד ב-10 במרץ 1988) הוא כדורגלן קרואטי-שווייצרי המשחק בעמדת הקשר באל שבאב.

רקיטיץ' נולד בשווייץ להורים קרואטיים, והחל את דרכו במחלקת הנוער של פ.צ. בזל. לאחר ששיחק שנתיים בקבוצה הבוגרת של המועדון, עבר לקבוצת שאלקה 04 מהבונדסליגה. לאחר מכן עבר לסביליה מהליגה הספרדית, ובשנת 2014 חתם בברצלונה. אף על פי ששיחק בנבחרות הנערים והנוער של שווייץ, בחר רקיטיץ' לשחק בנבחרת קרואטיה. רקיטיץ' הוא שחקן שמשלב יכולות פיזיות עם יכולות טכניות, הן התקפיות והן הגנתיות, מה שמאפשר לו לשחק במגוון עמדות הקישור.

שנותיו הראשונות
---------------

רקיטיץ' הוא בן למשפחה קרואטית. משפחתו של אביו מגיעה מעיירה בקרואטיה ואילו משפחת אמו מגיעה מהקהילה הקרואטית מבוסניה והרצגובינה. הוריו עברו לגור בשווייץ לפני שפרצה המלחמה בקרואטיה. רקיטיץ' בילה ילדותו ואת תחילת קריירת הכדורגל בשווייץ. אביו ואחיו הגדול של רקיטיץ' היו ספורטאים גם הם. בגיל 16 הוא תפס את תשומת לבם של הרבה ציידי כישרונות, שאמרו שיש לו פוטנציאל להצליח בליגות הגדולות, אך הוא ומשפחתו החליטו להישאר בבזל כדי לאפשר לו לשחק בליגה קטנה יותר.

קריירת מועדונים
---------------

### פ.צ בזל

אחרי שבילה כמה זמן עם קבוצות הנוער של המועדון פ.צ. בזל, הוא הועלה לקבוצה הראשונה וערך את הופעת הבכורה שלו ב-29 בספטמבר 2005 במשחק נגד שירוקי ברייג במסגרת הליגה האירופית. את ההופעה הראשונה שלו בליגת העל השווייצרית הוא ערך ב-15 באפריל 2006. אף על פי ששני המשחקים האלו היו היחידים שהוא שיחק בהם בכל שנתו הראשונה בבזל, בעונתו השנייה בקבוצה הוא ביסס את מעמדו כשחקן הרכב קבוע, וסיים את העונה עם 11 שערים ב-35 הופעות בליגה השווייצרית ועם תשע הופעות בליגה האירופית. בנוסף הוא נבחר לפרס השחקן הצעיר הטוב ביותר לעונת 2006/2007 בליגה השווייצרית, והשער שהבקיע נגד סנט גאלן נבחר לשער השנה.

### שאלקה 04

אחרי שהראה יכולת מקצועית מרשימה בתור נער, רקיטיץ' זכה לשבחים רבים בידי מועדונים אירופים גדולים שהפגינו התעניינות ביכולותיו. ב-22 ביוני 2007 חתם רקיטיץ' בשאלקה 04 מהבונדסליגה. הוא הובא לקבוצה על ידי המאמן מירקו סלומקה והוצב במקום הקשר הברזילאי לינקולן שעזב את הקבוצה. את הופעת הבכורה שלו בשאלקה הוא ערך ב-21 ביולי 2007 בגביע הליגה נגד קרלסרוהה. ב-5 באוגוסט באותה שנה הוא הבקיע את שערו הראשון בקבוצה במשחק בגביע הגרמני.

ב-10 באוגוסט 2007, בפתיחתה של העונה החדשה, נפגשה שאלקה עם שטוטגרט. רקיטיץ' נכנס כמחליף במחצית השנייה והבקיע את שערו הראשון בבונדסליגה שבע דקות לאחר שנכנס. המשחק הסתיים בתוצאה 2-2. ב-15 בספטמבר 2007 הבקיע את השער היחיד של שאלקה במשחק מול באיירן מינכן בחוץ, שהסתיים בתיקו 1-1. שלושה ימים לאחר מכן הוא ערך את הופעת הבכורה שלו בליגת האלופות בהפסד לוולנסיה. רקיטיץ' הופיע שבע פעמים בקמפיין של שאלקה בליגת האלופות והופעתו הטובה ביותר הייתה במשחק נגד צ'לסי בשלב הבתים. בהמשך העונה רקיטיץ' נפצע בקרסול ופספס את צמד המשחקים נגד ברצלונה. רקיטיץ' חזר להתאמן אחרי חודש.

כשחזר מפציעתו הפגין יכולות מרשימות במשחק מול בוכום והבקיע שער בניצחון 0–3 שסייע לשאלקה להבטיח את המקום השלישי בליגה, אשר מוביל להשתתפות בליגת האלופות בעונה הבאה. הוא המשיך להפגין את כישרונו במשחק נגד איינטרכט פרנקפורט ובישל את השער היחידי במשחק. את עונת הבונדסליגה הראשונה שלו הוא סיים עם שלושה שערים ועשרה בישולים ב-29 הופעות. את עונתו השנייה בליגה הגרמנית פתח גם בצורה טובה כשבניצחון 0–3 על הנובר 96 הוא בישל שני שערים.

### סביליה

ב-28 בינואר 2011 חתם רקיטיץ' על חוזה לארבע וחצי שנים בסביליה מהליגה הספרדית. שבוע לאחר מכן ערך את הופעת הבכורה שלו במועדון, במשחק מול מאלגה. בחצי העונה הראשונה שלו במועדון כבש חמישה שערים ב-13 הופעות, אך בעונה שלאחר מכן כבש רק שער אחד בגביע המלך הספרדי. בעונת 2012/2013 כבש שמונה שערי ליגה, ובסך הכל 12 שערים בכל המסגרות. בתחילת עונת 2013/2014 מונה רקיטיץ' לקפטן הקבוצה, והוביל את הקבוצה לזכייה בליגה האירופית לאחר ניצחון במשחק הגמר על בנפיקה ליסבון. בעונה זו כבש 12 שערי ליגה, ובסך הכל הבקיע 15 שערים בכל המסגרות והוסיף 17 בישולים.

### ברצלונה

ראקיטיץ' במדי ברצלונה, 2019
ביוני 2014 חתם רקיטיץ' על חוזה לחמש שנים בברצלונה. ב-25 באוגוסט 2014 רשם בישול ראשון במדי הקבוצה, במשחק הפתיחה של הליגה הספרדית מול אלצ'ה. את שער הבכורה שלו בקבוצה כבש במחזור הרביעי של הליגה ספרדית, מול לבאנטה. ב-18 במרץ 2015 הבקיע את השער היחיד בניצחון 0–1 על מנצ'סטר סיטי בשמינית גמר ליגת האלופות, שהיה שערו הראשון במדי ברצלונה במפעל זה. ב-6 ביוני הבקיע את השער הראשון בגמר ליגת האלופות בדקה הרביעית, ועזר לברצלונה לנצח 3:1. ברצלונה זכתה בליגת האלופות בפעם החמישית בתולדותיה. רקיטיץ' הפך לשחקן הראשון שזוכה במפעל שנה לאחר זכייה בליגה האירופית.

### חזרה לסביליה

ב-1 בספטמבר 2020 חזר לקדנציה שנייה בסביליה וחתם לארבע עונות. כבר בהופעת הבכורה המחודשת, ב-27 בספטמבר, כבש את השער השני בניצחון קבוצתו 1–3 על קדיס.

### אל שבאב

ב-30 בינואר 2024 חתם באל-שבאב הסעודית.

נבחרת לאומית
------------

רקיטיץ' במדי נבחרת קרואטיה מול ניימאר מנבחרת ברזיל, במהלך מונדיאל 2014
על אף ששיחק בנבחרות שווייץ הצעירות (עד גיל 15, 17, ו-19) החליט רקיטיץ' להיענות לבקשתו של סלאבן ביליץ', מאמן נבחרת קרואטיה ולשחק בנבחרתה הבוגרת. החלטתו לשחק בנבחרת קרואטיה עוררה זעם בהתאחדות הכדורגל השווייצרית, עד כדי כך שהוא ובני משפחתו אוימו ואזרחותו השווייצרית של אביו הוחרמה.

רקיטיץ' ערך את הופעת הבכורה שלו בנבחרת ב-8 בספטמבר 2007, במשחק נגד נבחרת אסטוניה במסגרת מוקדמות יורו 2008. את שערו הבינלאומי הראשון הוא כבש כארבעה ימים לאחר מכן בניצחון 0–6 על נבחרת אנדורה. במאי 2008 צורף רקיטיץ' לסגל הנבחרת ליורו 2008 שנערך באוסטריה ושווייץ. אחרי משחק מוצלח נגד נבחרת טורקיה ותיקו בסיומן של מאה ועשרים הדקות, היה רקיטיץ' אחד משלושת השחקנים שהחטיאו בבעיטות ההכרעה, וטורקיה עלתה לשלב הבא.

רקיטיץ' נכלל בסגל הנבחרת הקרואטית למונדיאל 2014.

רקיטיץ' נכלל בסגל הנבחרת הקרואטית למונדיאל 2018. במשחק שמינית הגמר מול דנמרק, בשלב בעיטת ההכרעה, הבקיע את השער המכריע אשר אפשר לנבחרתו לעלות לשלב רבע הגמר. גם בשלב רבע הגמר מול רוסיה כבש את בעיטת העונשין המכריעה. בחצי הגמר קרואטיה ניצחה את אנגליה, אך בגמר הפסידה לצרפת.

ב-21 בספטמבר 2020 הודיע ראקיטיץ' על פרישה מנבחרת קרואטיה, לאחר 13 שנה, 106 הופעות ו-15 שערים.

תארים
-----

בזל
* הגביע השווייצרי: 2006/07

סביליה
* הליגה האירופית (2): 2013/2014, 2022/2023

ברצלונה
* אליפות ספרד (4): 2014/15, 2015/16, 2017/18, 2018/19
* הגביע הספרדי (4): 2014/15, 2015/16, 2016/17, 2017/18
* ליגת האלופות: 2014/15
* הסופר קאפ האירופי: 2015
* אליפות העולם לקבוצות: 2015
* הסופר קאפ הספרדי (2): 2016, 2018

נבחרת קרואטיה
* סגנית מונדיאל 2018

קישורים חיצוניים
----------------

ויקישיתוף מדיה וקבצים בנושא **איוואן רקיטיץ'** בוויקישיתוף
* אתר האינטרנט הרשמי של איוואן רקיטיץ'
* איוואן רקיטיץ', ברשת החברתית פייסבוק

* איוואן רקיטיץ', ברשת החברתית אקס (טוויטר)

* איוואן רקיטיץ', ברשת החברתית אינסטגרם

* פרופיל, באתר Transfermarkt

* פרופיל, באתר Fussballdaten.de (בגרמנית)

* פרופיל, באתר Soccerway

* פרופיל, באתר BDFutbol

* פרופיל, באתר WorldFootball.net

* פרופיל, באתר National Football Teams

* פרופיל, באתר FootballDatabase.eu
* דף השחקן, באתר ESPN
* דף השחקן, באתר Euro Sport

הערות שוליים
------------

1. ↑  רשמית: איבן ראקיטיץ' חתם ל-4 עונות בסביליה, באתר ynet, 1 בספטמבר 2020
2. ↑  Croatia's Rakitic ends international career, *Reuters*. 21 September 2020

| כדורגלן השנה בקרואטיה |
| --- |
| 

|  |
| --- |
| 1991: בובאן • 1992: שוקר • 1993: בוקסיץ' • 1994: שוקר • 1995: שוקר • 1996: שוקר • 1997: פרוסינצ'קי/שוקר • 1998: שוקר • 1999: בובאן • 2000: בייליצה • 2001: טודור • 2002: פלטיקוסה • 2003: פרשו • 2004: פרשו • 2005: פרשו • 2006: אדוארדו • 2007: מודריץ' • 2008: מודריץ' • 2009: אוליץ'  2010: אוליץ' • 2011: מודריץ' • 2012: מנדז'וקיץ' • 2013: מנדז'וקיץ' • 2014: מודריץ' • 2015: רקיטיץ' • 2016: מודריץ' • 2017: מודריץ' • 2018: מודריץ' • 2019: מודריץ' • 2020: מודריץ' • 2021: מודריץ' |

 |

| **נבחרת קרואטיה – יורו 2008** |
| --- |
| 1 פלטיקוסה • 
2 שימיץ' • 
3 שימוניץ' • 
4 רוברט קובאץ' • 
5 צ'ורלוקה • 
6 וייץ' • 
7 רקיטיץ' • 
8 ווקוייביץ' • 
9 קאליניץ' • 
10 ניקו קובאץ' • 
11 סרנה • 
12 גלינוביץ' •
13 פוקריבאץ' • 
14 מודריץ' •
15 קנזביץ' •
16 לקו •
17 קלאסניץ' •
18 אוליץ' •
19 קראנצ'ר •
20 בודן •
21 פטריץ' •
22 פראניץ' •
23 רוניה •
מאמן: ביליץ' | קרואטיהקרואטיה |

| **נבחרת קרואטיה – יורו 2012** |
| --- |
| 1 פלטיקוסה • 
2 סטריניץ' • 
3 שימוניץ' • 
4 בולייאט • 
5 צ'ורלוקה • 
6 פראניץ' • 
7 רקיטיץ' • 
8 ווקוייביץ' • 
9 ילאביץ' • 
10 מודריץ' • 
11 סרנה • 
12 קלאבה •
13 שילדנפלד • 
14 באדל •
15 ורסאלקו •
16 דוימוביץ' •
17 מנדז'וקיץ' •
18 קאליניץ' •
19 קראנצ'ר •
20 פרישיץ' •
21 וידה •
22 דה סילבה •
23 סובשיץ' •
מאמן: ביליץ' | קרואטיהקרואטיה |

| **נבחרת קרואטיה – מונדיאל 2014** |
| --- |
| 1 פלטיקוסה • 
2 ורסאלקו • 
3 פראניץ' • 
4 פרישיץ' • 
5 צ'ורלוקה • 
6 לוברן • 
7 רקיטיץ' • 
8 ווקוייביץ' • 
9 ילאביץ' • 
10 מודריץ' • 
11 סרנה • 
12 זלאניקה •
13 שילדנפלד • 
14 ברוזוביץ' •
15 באדל •
16 רביץ' •
17 מנדז'וקיץ' •
18 אוליץ' •
19 סאמיר •
20 קובאצ'יץ' •
21 וידה •
22 אדוארדו •
23 סובשיץ' •
מאמן: קובאץ' | קרואטיהקרואטיה |

| **נבחרת קרואטיה – יורו 2016** |
| --- |
| 1 ורגיץ' • 
2 ורסאלקו • 
3 סטריניץ' • 
4 פרישיץ' • 
5 צ'ורלוקה • 
6 ידבאיי • 
7 רקיטיץ' • 
8 קובאצ'יץ' • 
9 קראמריץ' • 
10 מודריץ' • 
11 סרנה • 
12 קאליניץ' •
13 שילדנפלד • 
14 ברוזוביץ' •
15 צ'וריץ' •
16 קאליניץ' •
17 מנדז'וקיץ' •
18 רוג •
19 באדל •
20 פיאצה •
21 וידה •
22 צ'ופ •
23 סובשיץ' •
מאמן: צ'אצ'יץ' | קרואטיהקרואטיה |

| **נבחרת קרואטיה – מונדיאל 2018 (מקום שני)** |
| --- |
| 1 ליבאקוביץ' • 
2 ורסאלקו • 
3 סטריניץ' • 
4 פרישיץ' • 
5 צ'ורלוקה • 
6 לוברן • 
7 רקיטיץ' • 
8 קובאצ'יץ' • 
9 קרמאריץ' • 
10 מודריץ' • 
11 ברוזוביץ' • 
12 ל. קאליניץ' •
13 ידבאיי • 
14 ברדאריץ' •
15 צ'אלטה-קאר •
16 נ. קאליניץ' •
17 מנדז'וקיץ' •
18 רביץ' •
19 באדל •
20 פיאצה •
21 וידה •
22 פיבאריץ' •
23 סובשיץ' •
מאמן: דאליץ' | קרואטיהקרואטיה |